Indrek Raudne

Indrek Raudne (sündinud 18. detsembril 1975 Tallinnas) on Eesti poliitik ja ettevõtja. 

Aastail 1998–1999 oli ta Riigikogu esimehe nõunik. 2004–2007 oli ta X Riigikogu liige, märtsist detsembrini 2011 kuulus ta XII Riigikogu koosseisu.

Ta lahkus 2011. aasta detsembris Riigikogust elamisloa skandaali tõttu.Martin Šmutov. "Indrek Raudne lahkub riigikogust". Postimees, 2. detsember 2011 Ühtlasi lahkus ta detsembris 2011 erakonnast Isamaa ja Res Publica Liit.Hanneli Rudi. "Raudne ja Stelmach lahkusid IRList". Postimees, 10. detsember 2011

Haridus
Lõpetanud Kadrioru Saksa Gümnaasiumi ja Tartu Ülikooli õigusteaduskonna. Samuti õppinud Berliini Humboldti Ülikoolis ja töötanud Saksamaa parlamendis Bundestagis.Indrek Raudne. Erakond Isamaa ja Res Publica Liit (arhiiviversioon)
1981–1993 Kadrioru Saksa Gümnaasium
1993–1997 Tartu Ülikool

Töökäik
1993–1994 ASi Eesti Hoiupank spetsialist
1994–1996 Presidendi Kantselei sisepoliitika osakonna juhataja
2000–2001 Sisekaitseakadeemia rektori nõunik
Oli OÜ Patricia juhatuse liige 2003. aastal koos Urmas Reinsalu, Ken-Marti Vaheri ja Taavi Veskimägiga. Maakohtute registriosakondade keskandmebaasi väljatrükk seisuga 29.01.2012 kell 16:38 Ta on olnud OÜ Integer Invest juhatuse liige, OÜ Centennial Investments juhatuse liige, OÜ Stardust Capital juhatuse liige, OÜ TWC Boats juhatuse liige, AS Tallinna Sadam nõukogu liige, AS Eesti Post nõukogu liige ja OÜ Integer Broker juhatuse liige.http://www.riigikogu.ee/?op=ems&page=ikaart&pid=72919&pidel=1&dldel=1&prdel=1&ydel=1&umdel=0&lang=ee

Muu tegevus
Ta osalenud Kadrioru Saksa Gümnaasiumi hoolekogu, Tartu Ülikooli kuratooriumi, Viljandi Kultuurikolledži nõunike kogu ja MTÜ Keelekümblusprogrammi Lapsevanemate Liidu juhatuse töös.

Tegevus poliitikuna
Ta on olnud valitud otsemandaadiga ühel korral Kesklinna, Lasnamäe ja Pirita esindajana Riigikogu liikmeks:
1998–1999 Riigikogu esimehe nõunik
2001–2002 Erakonna Ühendus Vabariigi Eest – Res Publica sidustusjuht
2003–2007, 2011 Riigikogu liige

Ta on Kesklinna esindajana kolmel korral valitud Tallinna Linnavolikogu ja Kesklinna Halduskogu liikmeks. Ta on juhtinud Tallinna linnavolikogus Isamaa ja Res Publica Liidu fraktsiooni.

2011. aastal kaebas Keskerakond Indrek Raudse kohtusse Keskerakonda laimavate väidete meedias avaldamise tõttu."Kohus nõustus arutama Keskerakonna hagi Indrek Raudse vastu". ERR, 29. märts 2011

Elamislubade skandaal
Samal aastal tuvastas ETV saade "Pealtnägija", et Indrek Raudne ja tema äripartner Nikolai Stelmach pakuvad Vene miljonäridele hõlbustatud korras elamisloa taotlemise teenust fiktiivse äriühingu abil (elamislubade skandaal)."Eesti isamaalised poliitikud hangivad Vene miljonäridele elamislube". ERR, 30. november 2011

Isiklikku
Indrek Raudsel on elukaaslane Raili, kellega tal on poeg Oskar ja tütar Rahel.

Ta on Saaremaal asuva 1818. aastal ehitatud Kotlandi mõisa omanik.Hanneli Rudi. "Riigikogulasest sai mõisahärra". Postimees, 1. november 2011

 Viited 

Välislingid
"Indrek Raudne saab riigikogu pesamunaks". Postimees, 13. november 2004
Merike Tamm. "IRLis tegi suurima hüppe Indrek Raudne". Postimees, 21. jaanuar 2011

Kategooria:X Riigikogu liikmed
Kategooria:XII Riigikogu liikmed
Kategooria:Eesti ettevõtjad
Kategooria:Isamaa Erakonna poliitikud
Kategooria:Tartu Ülikooli õigusteaduskonna vilistlased
Kategooria:Sündinud 1975